**Препис – извлечение!**

Р Е Ш Е Н И Е № 178

17.12.2020 г.

/ Протокол № 15 /

**ОТНОСНО:** Предложение с вносител Председателя на ОбС – Гурково с вх. № ОС – 261 / 08.12.2020 г. – приемане на Тематичен план за дейността на Общински съвет – Гурково за 2021 г.

**МОТИВИ:** В изпълнение на чл.48, ал.1 от Правилника за организацията  и  дейността на ОбС - Гурково и взаимодействието му с общинската администрация и във връзка с оптимизиране работата на Общинския съвет и неговите комисии, както и за подготовката на материалите за заседанията на Общинския съвет, включително и от страна на общинска администрация предлагам на Вашето внимание проект за Тематичен план за дейността на Общински съвет – Гурково за 2021 година.

Планът, който Ви предлагам за разглеждане и обсъждане може да бъде допълван, в зависимост от възникнали в процеса на работата и предизвикани от обективни процеси в живота и дейността на Общината събития.

На основание чл.21, ал.1, т.23, във връзка с ал.2 от ЗМСМА и чл. 48, ал.1 от Правилника за организацията и дейността на ОбС - Гурково и взаимодействието му с общинската администрация, Общински съвет – Гурково

Р Е Ш И:

1. Приема Тематичен план за дейността на Общински съвет – Гурково за 2021 г.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 179

17.12.2020 г.

/ Протокол № 15 /

**ОТНОСНО:** Предложение с вносител Председателя на ОбС – Гурково с вх. № ОС – 262 / 08.12.2020 г. – приемане на Календарен график за провеждане заседания на Общински съвет - Гурково през 2021 година.

**МОТИВИ:** Във връзка с действащия Правилник за организацията и дейността на Общински съвет – Гурково, неговите комисии и взаимодействието му с общинската администрация предлагам да обсъдим и приемем Календарен график за провеждане заседания на Общински съвет - град Гурково през 2021 година.

На основание чл.21, ал.1, т.23, във връзка с ал.2 от ЗМСМА и чл.58, ал.1 от Правилника за организацията и дейността на Общински съвет - Гурково, неговите комисии и взаимодействието му с общинската администрация, Общински съвет - Гурково

Р Е Ш И:

1. Приема Календарен график за провеждане на заседанията на Общински

съвет - Гурково през 2021 година.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 180

17.12.2020 г.

/ Протокол № 15 /

**ОТНОСНО:** Предложение с вносител Кмета на Община Гурково с вх. № ОС – 263 / 08.12.2020 г. – предоставяне ползването на имоти - полски пътища, които попадат в масивите за ползване по процедурата на чл.37в, ал.16 от Закона за собствеността и ползването на земеделските земи.

**МОТИВИ:** В деловодството на Община Гурково постъпи писмо изх.№ПО-09-2016-1/25.11.2020 г. от Директора на Областна дирекция „Земеделие” гр. Стара Загора за произнасяне на Общински съвет – Гурково за предоставяне ползването на имотите – полски пътища, включени в масиви за ползване, разпределени между собствениците и/или ползвателите на земеделски земи по землища въз основа на заповед на Директора на ОД Областна дирекция „Земеделие” – Стара Загора по чл.37в, ал.4 от ЗСПЗЗ. Ползвателите сключват договори за съответната стопанска година с кмета на общината. С решение на общинския съвет полските пътища, попадащи в масивите могат да бъдат предоставяни на съответните ползватели срещу цена на имотите в размер на средното рентно плащане за землището. За новата стопанска година ползвателят е длъжен съгласно чл.37, ал.17 от ЗСПЗЗ да осигури транспортен достъп до имотите, заявени за ползване в реални граници.

На основание чл.21, ал.1, т.8 от Закона за местното самоуправление и местната администрация и чл.37в, ал.16 от Закона за собствеността и ползването на земеделските земи, Общински съвет- Гурково

Р Е Ш И:

1. Дава съгласие да се предоставят за ползване общински имоти с начин на трайно ползване – полски пътища на ползватели, участници в споразуменията за създаване на масиви за ползване, с подробно описани площи в списъци на имотите, издадени от Директора на Областна дирекция „Земеделие” гр. Стара Загора, по чл.37в, ал.4 от Закона за собствеността и ползването на земеделските земи (Приложение №1).
2. Определя наемна цена за един декар – полски пътища в размер на средното годишно рентно плащане както следва:

* За землището на град Гурково в размер на 31,00 лв. за декар съгласно Заповед №ПО-09-1635-2/21.10.2020 г. на Директора на Областна дирекция „Земеделие” гр. Стара Загора и 25,00 лв. за декар съгласно Заповед №ПО-09-1636-2/21.10.2020 г. на Директора на Областна дирекция „Земеделие” гр. Стара Загора;
* За землището на село Паничерево в размер на 28,00 лв. за декар съгласно Заповед №ПО-09-1330-2/20.10.2020 г. на Директора на Областна дирекция „Земеделие” гр. Стара Загора;
* За землището на с. Димовци в размер на 24,00 лв. за декар съгласно Заповед №ПО-09-1634-2/27.10.2020 г. на Директора на Областна дирекция „Земеделие” гр. Стара Загора.

1. Възлага на Кмета на Община Гурково да извърши всички правни и фактически действия по изпълнение на настоящото решение.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 181

17.12.2020 г.

/ Протокол № 15 /

**ОТНОСНО:** Предложение с вносител Кмета на Община Гурковос вх. № ОС – 264 / 08.12.2020 г. – даване на съгласие за кандидатстване като партньорска организация по Оперативна програма за храни и/или основно материално подпомагане, процедура за директно предоставяне на безвъзмездна финансова помощ BG05FMOP001-5.001 „Топъл обяд” и реализиране на дейности по цитираната програма.

**МОТИВИ:** Община Гурково е допустим кандидат за партньорска организация по Оперативна програма за храни и/или основно материално подпомагане, Процедура за директно предоставяне на безвъзмездна финансова помощ BG05FMOP001-5.001-3.1-„Топъл обяд в условията на пандемията от COVID-19 ”.

До 31 октомври 2020г. Община Гурково предоставя топъл обяд на 170 лица по проект „Целево подпомагане с топъл обяд в Община Гурково” към Целева програма „Топъл обяд у дома в условията на извънредна ситуация – 2020 г.”

В съответствие с основните принципи на Европейския стълб на социалните права, операцията е планирана в отговор на пандемията от COVID-19 в страната и осигурява подкрепа за задоволяване на базовата нужда от храна на хората, които се нуждаят от социална закрила в най-висока степен. Тя следва и прилага принципите и механизмите за изпълнение на операциите от тип 3 по Оперативна програма за храни и/или основно материално подпомагана, като се фокусира върху лицата, засегнати в най-висока степен от последиците от кризата.

Целевите групи по тази програма са:

1. Лица без доходи или с ниски доходи под линията на бедност – хора, в затруднение , поради влошена икономическа обстановка в страната, хора, които поради възрастта си или налични увреждания са в по-висок риск от заразяване и неблагоприятно протичане на инфекцията.
2. Лица, поставени под карантина – без доходи или с ниски доходи под линията на бедност и нямат близки, които да им окажат подкрепа
3. Лица, обект на социално подпомагане, за които е установена нужда от допълнителна подкрепа и в условията на извънредна епидемична обстановка са в невъзможност да задоволят основните си жизнени потребности.

Допустимите видове дейности са:

1. Определяне на целевите групи;
2. Приготвяне на топъл обяд;
3. Предоставяне на топъл обяд;
4. Реализиране на съпътстващи мерки;

Топлият обяд ще се предоставя в работните дни от месеца и ще включва - супа, основно ястие, хляб и поне веднъж седмично десерт.

Съпътстващите мерки се реализират през целия период на изпълнение на проекта и изцяло следва да бъдат съобразени с противоепидемичните мерки и със специфичните нужди на хората в тези условия. Съпътстващите мерки се изразяват индикативно в индивидуално консултиране и съдействие на крайните потребители на топъл обяд, съобразно индивидуалните им нужди:

* Възможностите за ползване на други социални услуги, предоставяни на територията на общината, включително и такива, финансирани от ЕСФ;
* Ползването на административни общински услуги, съдействие за осигуряване на временен подслон на бездомните лица, за подпомагане на достъпа до здравни и образователни услуги, за управление на семейния бюджет, за здравословно и балансирано хранене, консултиране на изискванията, свързани с въведените противоепидемични мерки и др.
* Други форма на индивидуална подкрепа, съдействие, консултиране, реализиране в отговор на конкретно установени нужди и проблеми на представителите на целевите групи, с цел преодоляване на последствията от продължителната социална изолация.

За целите на реализиране на операцията се определят следните допустими разходи:

1. Разходи за единица продукт- топъл обяд /разходите са в размер на 2.70 лв. на лице на ден с включено ДДС/;
2. Административни разходи и разходи на транспорт и съхранение на храните, определени като единна ставка в размер на 5 на сто от разходите по т.1;
3. Разходи за съпътстващи мерки, предприети и декларирани от партньорските организации, които доставят храните на най-нуждаещите се лица, под фирмата на единна ставка в размер на 5 на сто от разходите по т.1;

Към формуляра за кандидатстване Община Гурково трябва да приложи:

1. Решение на Общински съвет гр. Гурково, с което се дава съгласие, Община Гурково да кандидатства по горепосочената процедура;
2. Решение на Общински съвет гр. Гурково за определяне на дейността по предоставяне на топъл обяд като местна дейност по смисъл на Закона за публичните финанси.

На основание чл.21, ал. 1, т.23 и ал.2 от ЗМСМА, т.3.1.1 от Изисквания за кандидатстване по оперативна програма за храна и/или основно материално подпомагане – Процедура за директно предоставяне на безвъзмездна финансова помощ BG05FMOP001-5.001 и във връзка с гореизложеното, Общински съвет - Гурково

Р Е Ш И:

1. Дава съгласие, Община Гурково да кандидатства за партньорска организация по Оперативна програма за храни и/или основно материално подпомагане, Процедура за директно предоставяне на безвъзмездна финансова помощ BG05FMOP001-5.001“3.1- Топъл обяд в условията на пандемията от COVID-19 ” и реализиране на дейности по цитираната програма.
2. Дава съгласие за определяне на дейността по предоставяне на топъл обяд като местна дейност по смисъла за Закона за публичните финанси
3. Дава съгласие, до възстановяване на разходите от страна на управляващия орган на Оперативна програма за храни и/или основно материално подпомагане средства за изпълнение на допустимите по програмата дейности да бъдат поети от бюджета на Община Гурково.
4. Възлага на Кмета на Община Гурково последващи действия по изпълнение на решението.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 182

17.12.2020 г.

/ Протокол № 15 /

**ОТНОСНО:** Предложение с вносител Кмета на Община Гурково с вх. № ОС – 265 / 08.12.2020 г. – определяне допълнителни възнаграждения на кметовете на кметства в Община Гурково за постигнати резултати за второто шестмесечие на 2020 г.

**МОТИВИ:** С утвърдените Вътрешни правила за работната заплата в Община Гурково е регламентиран реда за определяне, изменения и изплащане на заплатите на работещите по служебни и трудови правоотношения в делегираната от държавата дейност „Общинска администрация” на Община Гурково. Същите определят и реда за изплащане на допълнителните възнаграждения за постигнати резултати на кметовете на кметства по предложение на кмета на общината.

Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Оценката за работата на кметовете през второто шестмесечие на 2020 година е много добра. Дейността им се характеризира с отговорно изпълнение на законовите задължения, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места в условията на продължаващата усложнена епидемична обстановка от COVID-19.

На основание чл. 21, ал. 1, т. 5 и ал. 2 от Закона за местното самоуправление и местната администрация, чл. 4, ал. 5 от Постановление № 67 на МС от 14.04.2010 г. за заплатите в бюджетните организации и дейности (посл. изм. и доп. ДВ бр. 20 от 10.03.2020 г.), чл. 26, ал. 7,т.1 от Вътрешните правила за заплатите на Общинска администрация Гурково и с оглед на изложеното, Общински съвет – Гурково

Р Е Ш И:

Общински съвет – Гурково определя допълнителни възнаграждения за постигнати резултати за второто шестмесечие на 2020 г. в размер на 100 % от определените за този период месечни основни трудови възнаграждения, както следва:

|  |  |  |  |  |
| --- | --- | --- | --- | --- |
| 1. | Атанас Граматиков - кмет на кметство с. Паничерево | - | 1200 | лв. |
| 2. | Радостина Добрева - кмет на кметство с. Конаре | - | 1100 | лв. |

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 183

17.12.2020 г.

/ Протокол № 15 /

**ОТНОСНО:** Предложение с вносител Председател на група с вх. № ОС – 266 / 09.12.2020 г. – определяне допълнително възнаграждение на Кмета на Община Гурково за постигнати резултати за второто шестмесечие на 2020 г.

**МОТИВИ:** С утвърдените Вътрешни правила за работната заплата в Община Гурково е регламентиран реда за определяне, изменения и изплащане на заплатите на работещите по служебни и трудови правоотношения в делегираната от държавата дейност „Общинска администрация” на Община Гурково. Същите определят и реда за изплащане на допълнителните възнаграждения за постигнати резултати на кмета на общината и кметовете на кметства.

Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Оценката за работата на г-н Цонев през тази една година от началото на мандата и конкретно второто шестмесечие на 2020 година е много добра. Дейността се характеризира с отговорно изпълнение на законовите задължения, спазване на определените срокове за изпълнение, правилен и резултатен подход към поставените задачи, както и добра работа с хората от съответните населени места в условията на продължаващата усложнена епидемична обстановка от COVID-19. Показател за това е допълнително привлечените средства в общината по различни програми и проекти.

Считам също така,че в условията на извънредната епидемична обстановка вече повече от 9 месеца, Кмета на общината и ръководената от него администрация положиха много усилия за да не спре работата в общината и предоставянето на услуги на гражданите да бъде на ниво и в срок.

На основание чл. 21, ал. 1, т. 5 и ал. 2 от Закона за местното самоуправление и местната администрация, чл. 4, ал. 5 Постановление № 67 на МС от 14.04.2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), чл. 26, ал. 7,т.2 от Вътрешните правила за заплатите на Общинска администрация Гурково и с оглед на изложеното, Общински съвет – Гурково

Р Е Ш И:

Общински съвет – Гурково определя допълнително възнаграждение за постигнати резултати за второто шестмесечие на 2020 г. в размер на 100 % от определеното за този период месечно основно трудово възнаграждение, както следва:

|  |  |  |  |  |
| --- | --- | --- | --- | --- |
| 1. | Мариан Цонев – кмет на община Гурково | - | 2250 | лв. |

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 184

17.12.2020 г.

/ Протокол № 15 /

**ОТНОСНО:** Предложение с вносител Председател на група с вх. № ОС – 267 / 09.12.2020 г. - определяне допълнително възнаграждение на Председателя на ОбС - Гурково за постигнати резултати за 2020 г.

**МОТИВИ:** Съгласно чл. 4, ал. 5 от ПМС № 67 от 2010 г. за заплатите в бюджетните организации и дейности (посл. изм. и доп. с ДВ бр. 20 от 10.03.2020 г.), икономията на средствата за заплати може да се използва текущо или с натрупване само за изплащане на допълнителни възнаграждения за постигнати резултати в съответствие с действащата нормативна уредба и вътрешните правила за работната заплата.

Г-н Гочев изпълнява задълженията си съгласно изискванията на нормативните документи, проявява изключителна инициативност и отговорност за решаване на проблемите на гражданите от Община Гурково.

Оценката за работата на г-н Гочев през тази една година от началото на мандата е много добра. Дейността му се характеризира с отговорно изпълнение на законовите задължения, стриктно спазване на определените срокове за изпълнение, правилен и резултатен подход към произтичащите задачи, както и добра работа в условията на продължаващата усложнена епидемична обстановка.

Считам също така, че Председателят на ОбС - Гурково положи неимоверни усилия и изпълни много неспецифични функции във връзка с въведените ограничителни мерки с цел овладяване разпространението на COVID-19.

На основание чл. 26, ал. 3, т. 2 от Закона за местното самоуправление и местната администрация и с оглед на изложеното, Общински съвет – Гурково

Р Е Ш И:

Общински съвет – Гурково определя допълнително възнаграждение за постигнати резултати за 2020 г. както следва:

|  |  |  |  |  |
| --- | --- | --- | --- | --- |
|  | 1. Гочо Гочев – Председател на ОбС - Гурково | - | 2800 | лв. |

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ЗАМ.-ПРЕДСЕДАТЕЛ: /п/**

**/ Йордан Митев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 185

17.12.2020 г.

/ Протокол № 15 /

**ОТНОСНО:** Предложение с вносител Кмета на Община Гурково с вх. № ОС – 269 / 16.12.2020 г. - актуализация на разчета за финансиране на капиталовите разходи на Община Гурково за 2020 г.

**МОТИВИ:** С решение № 49/06.02.2020г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2020г.

С решения № 66/31.03.2020г., №105/16.06.2020г., №118/30.07.2020г. и №157/29.10.2020 г. на Общински съвет – Гурково са приети актуализации на бюджета и поименния списък на обектите от инвестиционната програма за капиталови разходи на Община Гурково за 2020г.

С настоящата актуализация на капиталовите разходи предлагаме следното:

1. Вътрешно –компенсирана промяна:
   1. Намаляване на сумата за „Придобиване на многофункционално печатащо устройство /цветно/ за нуждите на общинска администрация Гурково” с 23 лв., поради закупуването му на по-ниска стойност.
   2. Завишаване стойността с 22 лв. на обект „Изграждане на хидромелиоративна система за поддържане на зелената система на гр. Гурково”, който е преходен обект.
   3. Завишаваме стойността с 1 лв. на обект „Основен ремонт фонтан на площад „Войвода Генчо Къргов” гр. Гурково” .
2. Информираме Общински съвет, че съгласно Заповед № З-349/05.11.2020г. на Кмета на Община Гурково във връзка с писмо ФО-52/02.11.2020г. на МФ за предоставени средства в размер на 10506 лв. за закупуване на преносими компютри за нуждите на училищата, да бъдат разпределени, както следва:
   1. „Придобиване на 9 бр. преносими компютри за нуждите на СУ „Хр. Смирненски” гр. Гурково” – 7838 лв.
   2. „Придобиване на 3 бр. преносими компютри за нуждите на ОУ „Св. Св. Кирил и Методий” с. Паничерево, общ. Гурково” – 2668 лв.

Предлаганите вътрешно–компенсирани промени между показателите на капиталовите разходи в рамките на бюджетната година в Община Гурково са отразени в Приложение № 1 и Приложение № 2 към настоящото предложение.

На основание чл.21, ал.1, т.6 от ЗМСМА, чл.124,ал.3 от Закона за публичните финанси, чл.37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет – Гурково

Р Е Ш И:

1. ОДОБРЯВА вътрешни компенсирани промени, посочени в Актуализиран разчет за финансиране на капиталови разходи на Община Гурково за 2020 г., съгласно Приложение № 1 към настоящото решение.
2. ОДОБРЯВА компенсираните промени по дейности, параграфи и подпараграфи в разходната част по бюджета на Община Гурково за 2020 г., съгласно Приложение № 2 към настоящото решение.
3. УТВЪРЖДАВА Актуализиран разчет за финансиране на капиталови разходи на Община Гурково за 2020г., съгласно Приложение № 1 и компенсираните промени по дейности, параграфи и подпараграфи, съгласно Приложение № 2, представляващи неразделна част от настоящото решение.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**